Ghazal Untuk Rabiah

Ghazal Untuk Rabiah ialah sebuah filem drama romantik  Malaysia yang diterbitkan pada tahun 1997. Filem ini telah diarahkan oleh V. Nagaraj. Filem Ghazal Untuk Rabiah  diterbitkan dalam bentuk filem warna. Dibintangi Jamal Abdillah, Wilma Muhammad, Ridzuan Hashim dan Raja Azura. Filem ini merupakan debut lakonan bagi Wilma Muhammad.

Sinopsis
Rabiah (Wilma Muhammad) adalah seorang gadis kampung yang cantik dan jelita. Namun kehidupannya sentiasa dalam kesedihan dan perit lantaran bapanya cacat dan tidak berdaya untuk bergerak lagi, manakala ibu tirinya pula selalu sahaja mendera Rabiah dengan kerja-kerja berat. Apakan daya, Rabiah terpaksa akur dengan nasib dirinya.Bapanya tidak mampu untuk berbuat apa-apa, sehinggalah suatu hari datang seorang anak saudaranya (Usu) meminta kebenaran untuk membawa Rabiah mencuba nasib di kotaraya Kuala Lumpur. Menyedari itulah satu-satunya cara untuk membebaskan anaknya dari penderitaan, dia membenarkan Rabiah mengikut Pak Usunya tanpa memikirkan baik buruknya ekoran terlalu mempercayai anak saudaranya itu (Usu).Di kotaraya Kuala Lumpur, Rabiah sekali lagi ditimpa nasib malang apabila Pak Usunya hilang pertimbangan lalu cuba memperkosanya. Rabiah melarikan diri dan sewaktu melintas sebatang jalan, dia dilanggar kereta yang dipandu oleh Eddie (Ridzuan Hashim). Rabiah di bawa ke hospital. Setelah pulih dari kecederaan, Rabiah dijaga oleh Eddie. Dia diberikan segala macam kemewahan termasuklah sebuah butik dan sebuah apartmen mewah.Sungguhpun begitu, Rabiah menghadapi konflik apabila muncul Jamal (Jamal Abdillah) yang jatuh hati padanya bila kali pertama melihat Rabiah.Hatinya terdetik untuk mendekati Jamal, tapi Eddie menjadi penghalang, apatah lagi Eddie merupakan ketua samseng.Setelah memilih Jamal, timbul pula konflik darjat.Bapa Jamal tidak menyukai Rabiah dan menentang keras niat Jamal untuk memperisterikan Rabiah. Bagaimanakah nasib Rabiah? Antara Eddie dan Jamal,siapakah yang dipilihnya? Bagaimana dengan bapa Jamal, apakah dia sanggup menerima Rabiah sebagai menantu?

Pelakon
 Jamal Abdillah sebagai Jamal/Salman, Jamal seorang penyanyi kelab yang mencintai Rabiah tetapi beliau dingin hubungan dengan bapanya dan Salman seorang ahli perniagaan desak mahu Jamal teruskan perniagaan. 
 Wilma Muhammad sebagai Rabiah, Gadis kampung yang hampir menjadi mangsa rogol oleh Salman dan perempuan simpanan Eddy sering menjadi mangsa cemburu Eddy kemudian menjadi teman wanita kepada Jamal
 Ridzuan Hashim sebagai Eddy,Teman lelaki Rabiah yang juga ketua samseng dan abang kepada Sheila serta suami kepada Imah
 Raja Azura sebagai Sheila, Kawan baik Rabiah 
 Mr. Os sebagai Os, Rakan serumah Jamal 
 Zaidi Rock sebagai Joe, konco Eddy
 Didie Alias sebagai Imah, isteri Eddy
 Accapan sebagai Accapan 
 Zulkifli Ismail sebagai Naseer, Pegawai syarikat rakaman Warner Music Malaysia 
 Z. Lokman sebagai Zack, Pemilik kelab malwm
 Delimawati sebagai Mak Tiri Rabiah
 Sarip Nor sebagai Ayah Rabiah

Lagu
Dalam filem ini beberapa buah lagu telah digunakan antaranya:
Di Sudut Kamar Hatiku - Jamal Abdillah
Ghazal Untuk Rabiah - Jamal Abdillah ft M Nasir
 Berdendang Dalam Tangisan - Jamal Abdillah

Lihat juga
 Filem Malaysia tahun 1997

Rujukan

Pautan luar
 
 Ghazal Untuk Rabiah di Filem Kita.

Ghazal Untuk Rabiah
Ghazal Untuk Rabiah